
Pakyason ang dagko ug 


kusganon nga ataki sa kaaway! 


Komiteng Rehiyunal sa Partido sa Isla sa Negros 
Marso 29, 2023 


ANG KOMITENG REHIYUNAL SA 
PARTIDO Komunista sa Pilipinas 
sa isla sa Negros (KRN) nagpaabot 
sa usa ka mahimayaon nga re- 
bolusyonaryo ug militanteng pag- 
timbaya sa mga Pulang kumander 
ug manggugubat ilawom sa Apo- 
linario Gatmaitan Command sa 
Bagong Hukbong Bayan (AGC- 
BHB) sa Negros, sa mga rebolus- 
yonaryong masa sulod sa mga 
organisasyong masa ug organo sa 
gahum pampulitika, ug mga alyado 
sa BHB sa ika-54 nga anibersaryo 
sa makasaysayanon nga pagka- 
tukod niini. Ang BHB nga nagsu- 
god lang sa 60 ka manggugubat 
nga may siyam ka matag-as nga 


kalibre nga armas sa ikaduhang 
distrito sa Tarlac sa pagtukod niini 
niadtong Marso 29, 1969 nahimo 
nang nasudnong rebolusyonaryong 
Hukbo sa katawhan. Nakapundar 
kini sa sobra 110 ka larangang 
gerilya sa 74 ka probinsya sa 
kinatibuk-ang 85 ka probinsya sa 
Pilipinas. Nagpakyas kini sa tanang 
kontrarebolusyonaryong giyera 
nga gilunsad sa nagpuli-puli nga 
mga rehimen sa reaksyonaryong 
nagharing hut-ong sa dagkung 
komprador burgesya ug agalong 
yutaan. 

Atong dayegon sa usa ka 
mahimayaong pagselebrar ang 
atong bantugang mga kadaugan 


sa padayon nga pagpasulong sa 
nasudnon demokratikong rebolus- 
yon pinaagi sa malanatong gubat 
sa katawhan bisan pa sa nagka- 
grabeng pasismo ug barbarismo sa 
reaksyonaryo ug pasistang mga 
nagharing hut-ong. 

Sa isla sa Negros, ang kalig- 
on sa BHB napanday taliwala sa 
pinakatiranikal ug barbaro nga 
kontrarebolusyonaryong giyera sa 
nagpuli-puli nga mga reaksyu- 
naryong nagharing rehimen ug 
sa kasamtangang rehimeng US- 
Marcos II. Kini nga kontrarebo- 
lusyonaryong giyera nanalipod sa 
mapahimuslanon ug mapig-otong 
alang-alang kolonyal ug alang- 


alang pyudal nga sistema sa 
mga dagkung agalong yutaan- 
asyendero, komprador ug dagku 
nga burukrata sa isla. Padayon 
niining giguba ang kinabuhi sa 
katawhang Negrosanon. Walay 
hunong ang pag-agas sa dugo 


gikan sa lawas sa mga rebolusyo- 
naryong martir, mga mag-uuma 
ug mamumuo sa uma. Ang maka- 
matay nga kontra-insurhensyang 
kampanya sa pag-ensirkulo ug 
pagpiit sa pasistang militar parehas 
nga nagpuntirya sa mga mang- 

gugubat sa BHB ug mga sibilyan. 

Sila Romeo Nanta, Jeren Var- 
gas, Flor Ceballos, Kerima Lorena 
Tariman, Ericson Acosta, Marilyn 
Badayos, Cheene Dacalos, Vir- 
gilio Tamban, Rodolfo Leo John 
Azucena, Arjen Mahinay, Ricky 
Altariba, Andre Cose ug daghan 
pang mga kauban ang nahimong 
rebolusyonaryong bayani ug mar- 
tir gikan sa lain-laing mga lara- 
ngang gerilya sa Negros. Ang 
ilang mga pangalan dugang sa 
hataas nga listahan sa mga re- 
bolusyonaryong martir ug bayani 
sa Negros nga naghalad sa ilang 
kinabuhi para sa rebolusyon sugod 
sa rebolusyonaryong pakigbisog 
sa isla sa tunga-tunga sa dekada 
'7O hangtod karon. Nagdugang 
sila sa kalayo sa determinasyon 
ug militansya sa mga rebolusyo- 
naryong pwersa para sa maka- 
nunayong pag-abante sa nasud- 
non demokratikong rebolusyon ug 
pagkab-ot sa nasudnong kaling- 
kawasan, tinuod nga demokrasya 
ug hustisya sosyal. Ato silang 
pasidunggan ug himuon nga maa- 
yong sumbanan ang ilang kina- 
buhi. 


Ang batakang mga prinsipyo ug hustong linya sa pagsulong 


Niadtong tunga-tungang bahin 
sa dekada ‘70 ug dekada 80, sa 
pagdilaab sa sosyo-ekonomikong 
krisis sa alang-alang kolonyal ug 
alang-alang pyudal nga sistema 
sa nasud, nikusog ang rebolus- 
yonaryong pakigbisog sa kataw- 
hang Pilipino ug paspas nga ni- 
sulong ang nasudnon demokra- 
tikong rebolusyon pinaagi sa mala- 
natong gubat sa katawhan. Lag- 


sik nga nisulong ang pinakalapad 
ug pinakakusog nga rebolusyo- 
naryong armadong pakigbisog ug 
ang ligal nga demokratikong kali- 
hukan sa katawhang Negrosanon 
ilawom sa pagpangulo sa Partido 
Komunista sa Pilipinas (PKP) sa 
isla sa Negros para makaamot 
sa pagpahait sa rebolusyonaryong 
pakigbisog aron kab-oton ang na- 
sudnong kalingkawasan ug tinuod 


nga demokrasya. 

Paspas kaayo nga nidaku 
ang bantugang kusog sa rebolus- 
yonaryong kalihukan. Sustenido 
nga nakalunsad ang BHB og mga 
anihilatibong taktikal nga opensiba, 
nakapundar og halapad nga ba- 
seng masa nga naka-impluwensya 
sa dos-tersiya sa katawhan sa 
tibuok isla ug nakatukod og mga 
organo sa gahum pampulitika sa 


Nagapasalamat ang Ang Paghimakas sa mga kontribusyon agud mangin madinalag-on ang 
ini nga isyu. Sa pagpauswag sang aton Ang Paghimakas, ginapangabay sa tanan nga 
bumalasa nga padayon nga mag-amot sang mga balita, piktyur, istorya kag iban pa nga 
sinulat. Nagapangayo man kami sang inyo mga suhestyon kag komentaryo paano pa 


gid ini pauswagon. 

lapad nga kabanikanhan. Nikusog 
ang agraryong rebolusyon hilabi 
na sa mga interyor ug intermedya 
nga lugar tungod lig-on ang mga 
organisasyong masa ug adunay 
presensya sa BHB. Ang mga dagku 
nga agalong yutaan napugos nga 
biyaan ang ilang mga kayutaan 
sa maong mga lugar. 

Sa pinakakusog nga pagsulong, 
nilupad palayo sa kamatuoran ang 
panghunahuna sa mga “wala” nga 
oportunista nga anaa pa sa su- 
lod sa Partido. Nagdamgo sila og 
dakung mga lakang nga lapas sa 
aktwal nga katakos ug nisimang 
sa batakang mga prinsipyo sa 
Partido. 

Nitumaw ang mga pagduda 
sa katukma sa alang-alang ko- 
lonyal ug alang-alang pyudal nga 
pagtuki sa nagharing sistema sa 
nasud ug sa estratehiya sa mala- 
natong gubat sa katawhan. Nadani 
ang pila ka kadre sa mga dagku 
nga imprastrukturang proyekto 
ni Marcos. Ilang giplastar ang mga 
ideya nga alang-alang kapitalista 
na ang Pilipinas ug dili na haom 
ang estratehiya sa malanatong 
gubat sa katawhan, nga mas haom 
ang insureksyon sa kasyudaran sa 
pagtuo nga signipikanteng nikuyos 
ang populasyon sa mga mag- 
uuma ug mas nidaghan ang ihap 
sa mga mamumuo. Base niining 
pagtuo, gidisinyo sa Negros ang 


“war front strategy”--nga ang 
tanang nataran sa pakigbisog mga 
teatro sa giyera. 

Gipa-init ang urban ug mga 
sentro sa lungsod sa mga ispek- 
takular nga bira sa mga partisano. 
Nisulod sa wala sa panahong 
regularisasyon ang BHB pinaagi 
sa pagtukod sa mga absolutong 
konsentradong mga platun, kum- 
panya ug usa ka batalyon. Kining 
mga absolutong konsentradong 
mga pormasyon lisud isusteni ug 
nahimulag sa masa. Sa pinakaba- 
takan, kini adbenturismo ug “wala” 
nga oportunismo. 

Wala nagdugay, sa tuig 1988 
pataas, nawad-an og inisyatiba 
sa pagpakiggubat ang absolutong 
konsentradong mga pormasyon 
hangtod niresulta sa mga kapak- 
yasan, pag-atras ug paghuyang sa 
rebolusyonaryong armadong kali- 
hukan. Hapit kini maguba niadtong 
1993 sa dihang nisipak sa lawas 
sa Partido ang tibuok KRN. Sa 
sulsol ni Arturo Tabara, wala 
nisunod ang KRN sa desisyon sa 
ika-10 nga plenum sa Komite 
Sentral sa PKP nga paglunsad og 
kalihukang pagtul-id ug pagbalik 
sa mga batakang prinsipyo sa 
Partido nga napatik sa mga doku- 
mento sa Unang Kongreso sa Par- 
tido niadtong Disyembre 26, 1968. 

Niadtong 1993, naagian ang 
daku nga kadaut sa mga rebo- 


Ang IBKP sa isla sa Negros 


Taliwala sa pagsipak sa mga 
rebisyunistang traydor, adunay 70 
ka elemento sa BHB sa Central 
Negros ang nagpadayag sa ilang 
baruganan sa batakang prinsipyo 
sa Partido ug pagkuyog sa Ika- 
duhang Bantugang Kalihukang 
Pagtul-id (IBKP), mao usab ang 
mga kadre ug ginsakpan sa Re- 
gional Mass Movement Commis- 
sion (RMMC) ug Partisan Front 
Committee (PFC) nga nagbase sa 
urban. Sila ang nahimong pasi- 
una nga base sa Probisyunal nga 


Komiteng Tigpatuman (PKT)--ang 
kapangulohan sa Partido sa isla 
nga gipuli sa nisipak nga KRN. 

Sa paglunsad sa IBKP sa isla 
sa Negros sugod 1994, subling 
gipalig-on ang pulitikal nga linya 
nga nasudnon demokratikong 
rebolusyon pinaagi sa malanatong 
gubat sa katawhan. Subli usab 
nga gigunitan ang estratehikong 
linya nga liyokan ang kasyudaran 
gikan sa kabanikanhan. Giklaro 
pag-usab nga ang armadong pa- 
kigbisog ang prinsipal nga porma 

lusyonaryong pwersa sa isla sa 
Negros sa dihang nisipak ang 
KRN sa pagpangulo ni Tabara ug 
ni Etabag sa PKP ug gipugos ang 
ilang sayop nga linya. Nadala man 
nila ang sobra 400 ka ginsakpan 
sa BHB sa ilang mga sayop nga 
panghunahuna ug lakang. Gitu- 
kod nila ang gagmay nga grupo 
nga ang pinakadaku ang Re- 
bolusyonaryong Partido ng Mang- 
gagawang Pilipino (RPMP). Ila 
usab gitukod ang ilang armadong 
pako, ang Revolutionary Proleta- 
rian Army (RPA). Nahimong hul- 
os nga mga rebisyunistang traydor 
ang mga isplitista. Ang Alex Bong- 
cayao Brigade (ABB) ni Nilo dela 
Cruz sa Manila niipon sa RPA ug 
nahimong RPA-ABB ang arma- 
dong pako sa mga rebisyunistang 
traydor sa isla sa Negros. 

Ang mga plano ug lakang sa 
mga rebisyunistang traydor mas 
pagsabotahe sa pagsulong sa rebo- 
lusyonaryong armadong kalihukan 
sa isla. Nahimong hul-os nga kon- 
trarebolusyonaryo ang mga rebis- 
yunistang traydor dihang nisu- 
render sila sa rehimeng Estrada 
niadtong tuig 2000 ug nakigtina- 
bangay sa reaksyunaryong Armed 
Forces of the Philippines (AFP) 
sa ilang kontra-insurhensyang mga 
laraw batok sa rebolusyonaryong 
kalihukan. 


para sa pagpundar sa pulitikal 
nga kusog sa mga rebolusyonar- 
yong pwersa ug sa pag-ilog sa 
gahum pampulitika. Natin-aw ug 
gitul-id ang mga sayop nga linya 
sa insureksyonismo, adbenturis- 
mong militar pinaagi sa wala sa 
panahon nga regularisasyon sa 
Pulang hukbo, ug parlyamenta- 
rismo isip mga dagway sa “wala” 
ug tuo nga oportunistang linya 
sa pulitika. Ang subling pagtuboy 
sa husto nga linyang pampulitika 
nagtungtong sa pagpatin-aw ug 

subling paghupot sa hustong pag- 
tuki sa katilingbang Pilipino nga 
alang-alang kolonyal ug alang- 
alang pyudal. 

Nahimong mas masanagon 
ang IBKP sa PKP sa dihang nag- 
depek si BGen. Raymundo Jarque 
gikan sa reaksyonaryong AFP ni- 
adtong 1996. Matod pa ni kanhi 
BGen. Jarque sa iyang pagdepek 
sa BHB, “dunot hangtod sa du- 
gokan” ang nagharing reaksyo- 
naryong sistema sa Pilipinas. Kini 
nga depeksyon padulong sa re- 
bolusyonaryong kalihukan naka- 
impluwensya sa pagdepek sa usa 
ka tim sa Citizen Armed Force 
Geographical Unit (CAFGU) nga 
may dalang tulo ka tag-as nga 
kalibre nga armas ug sa pag- 
katukod sa Negros Paramilitary 
Veterans Association ukon NPvA 
nga ningsalmot sa ligal nga de- 
mokratikong kalihukang masa ug 
niduso sa ilang demokratikong 
katungod ug mga demanda. 

Dungan sa paglunsad sa IBKP, 
gipailawom sa reoryentasyon, re- 
dipinisyon sa mga tahas ug re- 
deployment ang BHB. Gitukod 
gilayon ang Probisyunal nga Ko- 
mite sa Distrito nga nagbase sa 
tulo ka barangay sa Guihulngan, 
Negros Oriental. Aduna kini un- 
dersized nga platun nga sentro 
de grabidad (SDG) nga naglihok 

sa limitadong radyus. Anaa sa 
palibot ang upat ka iskwad nga 
naglihok ug nagpatuman sa gim- 
buhatong masa sa mas lapad 
nga radyus. Gilayon gitagaan og 
atensyon ang subling pagpundar 
sa mga larangang gerilya isip mga 
base sa paglunsad sa kuyanap 
ug sunson nga gerilyang pakig- 
gubat base sa nagkalapad ug 
nagkalawom nga baseng masa. 

Sa tuig 1997, ang gipadala 
nga usa ka iskwad sa BHB para 
sa gimbuhatong rekoberi ug sub- 
ling pagpundar sa larangang geril- 
ya sa erya sa Binalbagan, Hima- 
maylan, ug Kabankalan, Negros 
Occidental ug Tayasan ug Jima- 
lalud, Negros Oriental nahimong 
sobra platun kadakuon pag-abot 
sa 1999. Ang usa ka seksyon 
kadakuon nga yunit sa BHB nga 
gipadala sa Canlaon City, Negros 
Oriental para magpundar og lara- 
ngang gerilya niadtong 1998 na- 
himong platun paghuman sa usa 
ka tuig. 

Ang natukod nga Komiteng 
Rehiyonal sa PKP sa Negros ni- 
adtong Enero-Pebrero 1999 aduna 
nay tulo ka larangang gerilya 
nga naay kinatibuk-ang ginsak- 
pan sa Pulang hukbo nga 130. 
Dihay yunit sa Hukbo nga gamay 
nga kompanya kadakuon sa Lara- 
ngan 1 sa Guihulngan, sobra-pla- 

tun kadakuon sa Larangan 2 sa 
erya sa Binalbagan-Himamaylan- 
Kabankalan-Tayasan-Jimalalud ug 
platun kadakuon sa Larangan 3 
sa erya sa Canlaon City, ug San 
Carlos ug Don Salvador Bene- 
dicto, Negros Occidental. Adunay 
napundar nga mga organisas- 
yong masa nga may kinatibuk- 
ang ginsakpan nga 7,500 ug 
anaay kinatibuk-ang baseng masa 
nga 37,500. Gilayon nga gitul-id 
ang tendensiya nga mag-over 
reach (sobra nga pag-inat) pinaagi 
sa leap frog (paglukso sa layo) 
nga pagpadala og iskwad sa erya 
sa Cauayan-Hinobaan-Ilog-Can- 
doni-Kabankalan-Sipalay (CHICKS 
erya), Negros Occidental niadtong 
1995. Gipabalik ang maong yunit 
kay may peligro nga mapuo tungod 
sa gidaghanon pa sa RPA-ABB 
sa maong dapit. 

Ang panawagan para sa mga 
pwersa sa kasyudaran nga mag- 
padeploy sa kabanikanhan ning- 
resulta sa pag-pultaym sa 78 ka 
kadre sa kabanikanhan gikan 1994 
hangtod 1998 ug nidawat sa 
mga gimbuhaton sa armadong 
pakigbisog. Matod sa nasudnong 
kapangulohan sa Partido, kini ang 
pinakadaku nga deployment sa 
mga kadre sa kasyudaran padu- 
long sa kabanikanhan sa tibuok 
nga Partido niining panahona. 

Ang maong deployment gikan 
sa kasyudaran ug white area 
padulong sa kabanikanhan naka- 
papaspas sa subling pagpakusog 
sa mga rebolusyonaryong pwersa 
para sa armadong pakigbisog. 
Sobra 100 ka mga baryo sa 11 
ka lungsod ug tulo ka syudad ang 
naabot sa paglihok sa mga yunit 
sa Hukbo sa tulo ka larangang 
gerilya gikan 1994 kutob 1999. 

Apan ang palisiya nga “pa- 
sumbagon sa hangin ang kaa- 
way” nahimong usa-ka-bahin nga 
palisiya nga naghatag og gibug- 
aton sa gimbuhatong masa ug 
rekoberi nga walay taktikal nga 
opensiba sulod sa unom ka tuig 
sukad 1994 kutob 1999. Gitul-id 

kini sa tuig 2000 pinaagi sa pag- 
lunsad sa unang taktikal nga 
opensiba sa pormang ambus sa 
kumbinadong pwersa sa seksyon 
kadakuon nga Regional Strike Force 
ug yunit sa Larangan 2 batok sa 
mga CAFGU sa Sityo Namulo I, 
Brgy. Payao, Binalbagan niadtong 
Pebrero 2000 nga ningresulta sa 
pagkapatay sa duha ka CAFGU 
ug usa ka regular nga sundalo, 
ug pagkasamad sa usa pa. Na- 
kompiska gikan kanila ang upat 
ka tag-as nga kalibreng armas. 
Ang nahamtang nga tulo ka 
larangang gerilya sa Central 
Negros nahimong target sa kam- 
panya sa pagpuo sa kaaway. 
Namatikdan niini ang subling 
pagkusog sa mga rebolusyonar- 
yong pwersa ug natultulan kini 
sa mga espisipikong lugar sa 
Central Negros. Tungod niini, 
gibalik sa Philippine Army gikan 
sa Philippine National Police 


(PNP) ang responsibilidad sa In- 
ternal Security Operations. Sa 
katapusang bahin sa 1998, ni- 
abot ang 61st Infantry Battalion 

Engkwentrohanay tali sa | 
R516 sa BHB batok 
5a Philippine Army a 


(IB), 11th IB ug 66th IB nga 
dugang sa nagtunhay nga 6th 
Special Forces Battalion, 3rd Scout 
Ranger Company ug 7th Regional 
Mobile Group (RMG) Battalion diri 
sa isla. Giisip sa Oplan Makabayan 
sa rehimeng Estrada ang isla sa 
Negros nga usa sa tulo ka rehiyon 
nga nyutralisahon ang nikusog 
og balik nga “local communist 
movement.” 

Niadtong 1999 ug 2000, 
gilunsad sa 303rd Brigade ang 
tulo ka kontra-insurhensyang kam- 
panya militar batok sa bag-o lang 
nikusog pag-usab nga Partido 
Komunista sa isla ug mga yunit sa 
BHB sa Negros. Nahimong target 
sa pagpuo ang kapangulohan sa 
Partido ug ang SDG sa BHB sa 
rehiyon (RSDG) nga nagresulta sa 
tulo ka engkwentrohanay. Apan 
napakyas ang kaaway sa tinguha 
niini. 

Gitan-aw sa Partido nga ang 
tulo ka sikbit nga gagmay nga 
larangang gerilya sa Central Neg- 
ros bulnerable nga mapukan sa 
brigada kadakuon nga dagko nga 


[1959-2000] 

pokus ug sustenidong kampanya 
militar sa kaaway. Nagdesisyon 
ang Partido nga “inaton ang 
pokus sa kaaway sa halapad nga 
lugar pinaagi sa pagpadala og 
ekspansyon yunit sa norte ug sa 
southwest nga bahin sa Negros 
para malikayan nga mapapas sa 
dagko nga kampanya militar sa 
kaaway ang mga larangang gerilya 
sa Central Negros.” 

Sa maong desisyon, nagma- 
daugon ang pagtukod sa lara- 
ngang gerilya sa norte ug sa 
southwest nga bahin sa Negros. 
Bisan nagkatag ang mga lara- 
ngang gerilya sa lagyo nga mga 
lugar sa norte, central, southwest 
ug southeast nga bahin sa Negros 
sa tuig 2005 pataas, nakaposisyon 
kini sa mga estratrehikong lugar 
ug tereyn ug inanay nga nag- 
papas sa impluwensya sa RPA-ABB 
sa maong mga dapit. Samtang 
ang Southeast Negros subling na- 
ablihan isip laing teatro sa giyera 
sa isla sa Negros pinaagi sa 
pagsulod sa yunit sa BHB gikan 
sa laing rehiyon. 


Agosto 15, 1999 
Sityo Pinangimnan, Brgy. Trinidad, 
Guihulngan, Negros Oriental 


Hulyo 2000 
Sityo Puting Bato, Brgy. Lag-it, 
Tayasan, Negros Oriental 


J Agosto 2000 
Sityo Tahud Lahas, Brgy. Carabalan, 
Himamaylan City, Negros Occidental 

Pag-ilog sa inisyatiba ug paglunsad sa mga taktikal nga opensiba 


Sa tuig 2000 pataas, daghan 
ang nalunsad nga sustenido ug 
mapangahason nga mga gagmay 
ug dagkung taktikal nga opensiba 
sa BHB sa Negros. Gamit ang 
tropa nga tim, iskwad, seksyon ug 
platun kadakuon ug, sa usa ka 
higayon kumpanya kadakuon. Nag- 
lunsad kini og anihilatibo ug atritibo 
nga mga taktikal nga opensiba sa 
mga porma nga reyd nga adunay 
buto, reyd nga walay buto, ambus, 
pagdis-arma, harasment, isnay- 
ping, aksyon punitibo ug pagsilot. 

Timaan sa gerilya nga pakig- 
gubat ang pagpadugo sa kaaway 
pinaagi sa liboan nga samad sa 
lawas ug panalagsa nga bunal sa 
ulo. Ang BHB sa isla sa Negros 
adunay usa ka lebel nga naabot 
sa paglunsad og mga taktikal nga 
opensiba nga nigamit og pormas- 
yong platun ug kumpanya. Kini nga 
kadakuon sa tropa ang maka- 
patuman sa papel sa “panalagsa 
nga bunal sa ulo” samtang ang 
mga tim ug iskwad ang maka- 
patuman sa “liboan nga samad 
sa lawas.” Pagkonsentra kini og 
superyor nga pwersa batok sa 
relatibong huyang nga bahin sa 
kaaway ug gipahimuslan ang ele- 
mento sa sorpresa mao nga ma- 
seguro ang kadaugan. Aduna 
usab signipikante nga gidaghanon 
sa mga atritibong aksyon nga gi- 
patuman sa mga tim ug iskwad sa 
BHB ug yunit milisya ang niresulta 
sa pagkumpiska og mga armas ug 
pagkusog sa baseng masa. 

Ang kaaway estratehikong su- 
peryor sa BHB, napulo ka sundalo 
sa usa ka Pulang manggugubat, 
apan ang BHB mahimong maka- 
abot og taktikal nga superyoridad 
batok sa kaaway, napulo ka Pu- 
lang manggugubat sa usa ka sun- 
dalo, pinaagi sa pagkonsentra og 
superyor nga pwersa batok sa 
huyang nga bahin sa kaaway sa 
iyang mga taktikal nga opensiba. 
Base sa kasinatian ug lebel sa 
kapasidad, mahimo sa mga yunit 


Mga Batakang Taktikal nga Opensiba 
[2004-2014] 


Kinatibuk-ang nakumpiska ge 
nga tag-as nga kalibre $ 
nga armas: 18 

Gigamit nga pwersa 
sa BHB: 
Platun-kadakuon 


Pebrero 2004 
Reyd sa CAFGU detatsment 

Brgy. Mahalang, Himamaylan City, 
Negros Occidental 


Nobyembre 2007 
Reyd sa istasyon sa PNP-La Libertad 
La Libertad, Negros Oriental 


Mayo 2013 

Ambus batok sa 47th IB 

Sityo Samac, Brgy. Camindangan, 
Sipalay City, Negros Occidental 


Abril 2014 

Ambus batok sa PDT sa Philippine Army 
Sityo Madaha, Brgy. Buenavista, 
Himamaylan City, Negros Occidental 


Kinatibuk-ang nakumpiska nga tag-as 

nga kalibre nga armas: Êl 

Gigamit nga pwersa sa BHB: Kompanya-kadakuon 
Nakab-ot ang kompleto nga anihilasyon sa kaaway 


Agosto 2010 

Reyd sa CAFGU detatsment 
Sityo Pulupangyan, Sagay City, 
Negros Occidental 

sa BHB nga puntiryahon ang mga 
relatibong huyang nga mga CAFGU 
detatsment sa sulod ukon kasikbit 
sa mga larangang gerilya, mga 
istasyon sa pulis sa mga lungsod 
ug mga armadong goons sa mga 
kriminal nga sindikato. Kinahanglan 
lang nga andamon ang igo nga 
inteledyens ug rekonaysans, kuti 
nga pagtuon sa target, paggamit 
sa elemento sa sorpresa ug igo 
nga pagpangandam apil ang kanu- 
nay nga pagbansay sa wala pa 
ang aktwal nga aksyon. Adunay 
mga taktikal nga opensiba nga 
madaogon ug nakahakot og sig- 
nipikanteng gidaghanon sa armas. 

Sa tuig 2008 kutob 2010, 


Porma sa taktikal nga opensiba: Reyd 
Kinaatibuk-ang nakompiska nga tag-as nga 


kalibre nga armas: 75 
[2007-2015] 


2002 - batok sa RPA-ABB 


nahimong prayoridad sa mga 
kontra-insurhensyang kampanya 
sa AFP Central Command ang isla 
sa Negros. Sukad 2011 hangtod 
2013, kabahin kini sa nasud- 
nong prayoridad sa AFP. 

Ang Oplan Daba-daba nga 
giumol sa Regional Operational 
Command sa BHB Negros sa tuig 
2011 nakapakurat sa kaaway. 
Gitiman-an kini sa kuyanap nga 
mga harasment, isnayping, aksyon 
punitibo batok sa mga agalong 
yutaan, operasyon isparo batok sa 
mga ispesipikong target, ambus sa 
usa ka kolum sa RMG sa Norte 
ug pagbutang og sobra pito ka 
“NPA Tsekpoynt” sa nagkadaiyang 


lugar. Adunay 22 ka anihilatibo 
ug atritibong aksyon militar ang 
gilunsad nga nakakompiska og 
pito ka tag-as nga kalibre nga 
armas ug tulo ka mubo nga armas. 
Nakahatag kini og kadaut sa 
kaaway kon sa diin 12 ang patay 
ug lima ang samaron. 

Isip reaksyon sa kaaway, 
gilunsad niini ang todo-larga nga 
dagkong mga operasyon militar 
batok sa tanang larangang gerilya 
sa BHB sa isla nga niresulta sa 
pagkatag sa mga yunit gerilya sa 
mas halapad nga mga lugar para 
makalikay sa dagkong hapak sa 
kaaway. 


Porma sa taktikal nga opensiba: Ambus 
Kinatibuk-ang nakompiska nga tag-as nga 


kalibre nga armas: 16 


[2009-2016] 


Brgy. Biao, Binalbagan, Negros Occidental 


2003 - batok sa RPA-ABB 
Sta. Catalina, Negros Oriental 


2004 - batok sa RPA-ABB 
La Castellana, Negros Occidental 


2004 - batok sa CAFGU detatsment 
Brgy. Mahalang, Himamaylan City, 
Negros Occidental 


2007 - batok sa PNP-La Libertad 
La Libertad, Negros Oriental 


6 Abril 2010 - batok sa mga security 
personnel sa Philex Mining 


Sipalay City, Negros Occidental 


7 Agosto 2010 - batok sa CAFGU detatsment 
Sityo Pulupangyan, Brgy Bug-ang, 
Toboso, Negros Occidental 


B 2011 - batok sa mga security personnel 
sa fishpond ni Sarosa-Marañon 


Sagay City, Negros Occidental 


l 


Disyembre 2009 - batok sa 61st IB 
Sityo Indangawan, Brgy. Manlocahoc, 
Sipalay City, Negros Occidental 


Mayo 2013 - batok sa 47th IB 
Sityo Samac, Brgy. Camindangan, 
Sipalay City, Negros Occidental 


Abril 2014 - batok sa PDT sa Phil. Army 
Sityo Madaha, Brgy. Buenavista, 

Himamaylan City, Negros Occidental : 


Pebrero 2016 - 
batok sa Candoni PNP 
Candoni, Negros 
Occidental 


Mayo 2016 - 
batok sa 62nd IB 
Sityo Carbon, 
Brgy. San Isidro, Hi 
Toboso, Negros (W4 A / 
Occidental PA ] 

Ang kontrapyudal nga kalihukang masa 


Ang kadaugan nga naangkon 
sa pakigbisog sa yuta sama sa 
pagposisyon sa mga yuta sa mga 
agalong yutaan sa norte, central 
ug habagatang bahin sa isla pa- 
nahon sa dekada '80 nihuyang 
kadungan sa pagluya sa kusog sa 
BHB ug sa baseng masa. Bisan 
signipikanteng bahin sa mga kayu- 
taan sa mga agalong yutaan ang 
wala na nabalik sa ilaha, nikusog 
og balik ang ilang gahum sa kaba- 
nikanhan ug adunay hulga nga 
ilang ilogon pag-usab ang mga yuta 
nga naposisyonan na sa mga 
mag-uuma ug mamumuo sa uma. 

Panahon sa IBKP, sa katapu- 
sang bahin sa dekada “90 ug sa- 
yong bahin sa 2000, sa kahimtang 
nga rekoberi ang gitutukan sa 
gimbuhatong masa, gipasulong ang 
ligal nga paggamit sa Compre- 
hensive Agrarian Reform Program 
(CARP) o pag-aplay og petition 
for coverage sa mga benepisyaryo 
sa yuta hilabi na sa mga yuta nga 
gipailawom sa Voluntary Offer to 
Sell (VOS), Compulsory Acquisition 
(CA), ug uban pa ug ang pag- 
duso sa mga money claims ug 
wage differentials. 

Inanay nga nikuyanap ang 
mga kontrapyudal nga pakigbisog 
sa tanang larangang gerilya apan, 


sa kinatibuk-an, ginagmay, katag- 
katag ug dili koordinado sa lung- 
sod nga lebel. Nakalunsad og pa- 
kigbisog batok sa pagpangilog sa 
yuta, mga pakigbisog sa pag- 
pataas sa presyo sa saging, kape 
ug kopra, ug pagpataas sa bahin 
sa mag-uuma sa produkto sa yuta. 
Partikular sa North Negros, ang 
pakigbisog sa wage differentials 
nakaangkon ug kadaugan diha sa 
desisyon sa Korte Suprema nga 
kinahanglan ang agalong yutaan 
mobayad og Php 1.4 milyon sa 
mga mamumuo sa uma. Sa South- 
east Negros, ang pagsupak sa pag- 
patanom og jathropa sa Tamlang 
Valley nakaab-ot sa kinaiyang in- 
termunisipal nga pakigbisog. 
Sugod 2008, inanay nga niku- 
sog ang pakigbisog sa pagpusisyon 
sa yuta nga nagsugod sa Bago 
City, Negros Occidental hangtod 
nga nikaylap sa halapad nga mga 
asyenda sa Negros. Dugang naagni 
ang pag-init ug pagkusog sa mga 
pagpusisyon sa yuta pinaagi sa 
bungkalan sa dihang nikusog ang 
mga taktikal nga opensiba sa BHB 
sa tuig 2010 ug 2011. Niabot sa 
53 ka mga asyenda sa norte, 
central ug habagatang bahin sa 
Negros ang nasakop sa bungkalan. 
Anaa sa 2,317 ektarya ang gilang- 


kob ug 899.39 ektarya ang gitam- 
nan og tubo, humay, mais, saging, 
mga utanon, mga lagutmon ug 
uban pa. Dihay kinatibuk-ang be- 
nepisyaryo nga 6,012 ka indibid- 
wal sulod sa 1,503 ka bubong. 

Ang 53 porsiyento sa mga 
bungkalan anaa sa Escalante City, 
Negros Occidental ug sa mga 
utlanan niini sa Sagay City ug 
Toboso sa parehong probinsya. 
Dili katingalahan nga ang 3rd 
Civil Military Operations (CMO) 
Battalion sa kaaway gibutang sa 
Escalante City sa tuig 2012 
kutob 2014. 

Ang dakung kadaugan sa 
bungkalan mao ang pagtaas sa 
militansya ug paghait sa kaam- 
guhang kontrapyudal sa masang 
mag-uuma. Ang kampuhan o 
camp-out nahimong importante 
nga bahin sa pakigbisog sa pag- 
posisyon sa yuta. Nahimo kining 
eskwelahan sa organisadong pag- 
lihok sa mga mag-uuma ug ma- 
mumuo sa uma diha sa ilang 
pakigbisog. Tigomanan kini para 
sa ilang pag-umol og plano ug 
paghimo og organisadong mga 
lakang sa pagpaabante ug pag- 
depensa sa ilang nakab-ot nga 
mga kadaugan sa pakigbisog. 
Nahimo kining lugar sa paglunsad 

og mga pagtuon sa kurso sa 
Pambansa Demokratikong Paa- 
ralan (PADEPA) ug mga pag- 
bansay sa produksyon, pag-or- 
ganisa, pagpropaganda ug mga 
kultural nga aktibidad. 

Sa dihang nagdugay ang mga 
bungkalan, inanay nihulpa ang 
relatibong lapad nga simpatiya ug 
suporta sa ubang sektor hilabi na 
sa nahanungang pwersa ug pila ka 
opisyal sa barangay ug lungsod. 
Ang pagsuportahanay sa mga mag- 
uuma sa lain-laing asyenda nang- 
luya usab. Nitumaw ang tendensiya 
sa pagkamadali-dalion ug pag- 
luag sa pagpundar sa mga reki- 
sitos sa paglunsad og bungkalan. 
Nahimo kining bulnerable sa pintas 
nga reaksyon sa mga dagkung 
agalong yutaan. 

Bisan ang bungkalan nigamit 
og mga balaod sa peke nga CARP, 
niaghat kini og grabeng reaksyon 
sa mga agalong yutaan tungod 
gihagit niini ang ilang pagpanag- 
iya sa yuta pinaagi sa pagpusisyon 
ug pagpalarga sa bungkalan sa 
mga mag-uuma. Ang pagmasaker 
sa siyam ka mag-uuma nga nagpa- 
higayon og bungkalan sa Hacienda 
Nene sa Sagay City niadtong Ok- 
tubre 2018 resulta sa maong ulahi 
nga paglambo. 

Gawas pa, usa ka bahin lang 
ang gitutokan sa kontrapyudal nga 
pakigbisog sa bungkalan ug wala 
gihatagan og atensyon ang pakig- 
bisog sa pagpataas sa suhulan sa 
mga mamumuo sa uma, korapsyon 
ug pagdumili sa paghatag sa mga 
mamumuo sa tubo sa Social Ame- 
lioration Fund (SAF) ug uban pa. 

Sa kinatibuk-an, ang mga ka- 
daugan sa mga taktikal nga open- 
siba ug kontrapyudal nga pakig- 
bisog niining panahona nagpalapad 
sa mga organisasyong masa, du- 
gang nakatukod og mga organo 
sa gahum pampulitika sa baryo 
ug nagsabwag sa impluwensya sa 
rebolusyonaryong  kalihukan sa 
lapad nga katawhang Negrosanon. 


Panahon sa kusganon ug dagko nga mga 
FMO/RCSP sa AFP 


Sa panahon sa rehimeng Duterte, gilatag ang basehan sa 
kusganon ug dagko nga mga ataki batok sa mga rebolusyonaryong 
pwersa ug katawhan sa tibuok nasud ug sa isla sa Negros. Gikan- 
sela sa rehimeng Duterte ang Negosasyon sa Kalinaw tali sa 
Government of the Republic of the Philippines (GRP) ug National 
Democratic Front of the Philippines (NDFP) niadtong Nobyembre 
2017. Gideklara niini nga teroristang organisasyon ang PKP ug 
BHB niadtong Disyembre 2017 ug gipakanaug ang Memorandum 
Order 32 sa rehiyon sa Bikol ug mga isla sa Samar ug Negros. Gi- 
pakanang usab ang Executive Order 70 nga nagtukod sa National 
Task Force (NTF)-Elcac para sa whole of nation approach nga 
mosilbi sa pagpagrabe sa ilang kontra-insurhensyang kampanya 
batok sa rebolusyonaryong kalihukan sa tibuok nasud. 

Pinaagi sa Joint Task Force-Kapanatagan ug NTF-Elcac, gi- 
pangulohan ni Duterte, kakuyog ang mga tag-as nga opisyal sa 
militar ug mga retiradong heneral, ang pagmobilisa sa tibuok 
AFP-PNP-CAFGU, tanang mga sibilyang ahensya sa gobyerno, mga 
pribadong sektor sa negosyo, institusyon ug mga organisasyon ug 
personalidad para ihimulag ug puohon ang mga rebolusyonaryong 
pwersa. Gimando ni Duterte ang todo-larga ug dagko nga operasyong 
militar ug kontrakomunista ug itom nga propaganda sa tuman nga 
pagpakamalaut sa PKP, BHB ug NDFP apil ang mga ligal ug prog- 
resibo nga mga organisasyon, personalidad ug mga oposisyon. 

Manipestasyon sa todo-larga nga pasismo sa berdugong re- 
himen ni Duterte sa isla sa Negros ang kuyanap ug dayag nga 
pag-ataki sa 79th IB ug 6th Special Action Force Battalion 
(6SAF) sa Brgy. Washington, Escalante City niadtong Nobyembre 
2018, ang maduguon nga Oplan Sauron 1 ug 2 sa AFP/PNP ni- 
adtong Disyembre 2018 ug Marso 2019, ug ang malaparan nga 
joint operation sa AFP/PNP sa Canlaon City, Guihulngan City, 
Manjuyod, Bindoy, Sta. Catalina sa Negros Oriental diin sobra 25 ka 
personahe ang gipatay ug masobra 50 ang gidakop. 

Ang mga larangang gerilya sa Negros nga relatibong gamay pa 
kumpara sa kadakuon sa kaaway nga naa diri sa isla, nahimong 
bulnerable sa dagko ug kusganon nga mga operasyong militar sa 
kaaway. Ang tanang mga larangang gerilya sugod 2019 kutob 
2022, sustenido nga gilunsaran og mga focused military operation 
(FMO) ug Retooled Community Support Program (RCSP) sa lain- 
laing ang-ang, sa pinakamenos usa hangtod duha ka batalyon sa 
kaaway sa usa ka panahon. 

Nakaangkon og signipikanteng kadaut ang BHB atubangan sa 
kumplikado ug kusganong mga FMO/RCSP sa kaaway. Napahimuslan 
sa kaaway ang pagtunhay sa mga seryoso nga kahuyangan ug 
sayop sa pila ka yunit sa BHB sama sa pagtenir sa markadong 
mga lugar, pagluag sa disiplina sa mga lagda militar, wala pag- 
gawas sa kahon sa FMO/RCSP sa kaaway, dili pagseryoso sa 
namatikdan nga mga indikasyon sa peligro sa seguridad, ug ang 
kakulang sa lawom nga pagtuon sa nagtunhay nga kahimtang 
militar. 

Nagpasidaan na ang Partido sa disenyo sa kontrarebolusyo- 
naryong opensiba sa kaaway. Dihay large-scale force deployment, 

Mga disenyo sa kontrarebolusyonaryo nga opensiba sa AFP 


Large-scale force deployment - dugangan 
sa kaaway ang miaging lebel sa konsen- 
trasyon sa ilang pasistang tropa sa mga 
gitakda nila nga prayoridad nga erya 


sa BHB. 


Operations in-depth - nakapwesto ang 
mga sentro sa kuman sa mga batalyon sa 
AFP sa sulod mismo sa mga larangang 
gerilya ug nahimutang ang ilang mga 


Venus flytrap - pag-atake sa tunga aron 
matukmod ang mga yunit sa BHB 
padulong sa lit-ag nga dili kaayo lig-on nga 
bahin sa erya kung diin nahimutang ang 


lambat paniktik sa kaaway ug andam na 
ang ilang mga pwersang pang-atake ug 


kumpanya sa kasikbit nga bahin sa pokus 


nga erya, adunay sustenidong dagko nga 
operasyon kakumbina sa lapad nga mga 
operasyong RCSP, operasyong istrayk sa 


mga sentro de grabidad sa rebolusyonar- 


yong kalihokan sa erya ug paggukod og 
desaysibo nga sangka sa mga yunit sa BHB. 


Gradual constriction - nagtinguha nga 
himuong hiktin ang erya para sa maniobra 
sa BHB nga daw inanay nga gituok. Mao 
kini ang konsepto ug pamaagi sa 
win-hold-win ug permi nga nag-apas ang 
kaaway sa desyasibo nga sangka. 


panggukod. Mahimo nga gituyo nga 
menos ang operasyon sa AFP sa ilang 
giandam nga dapit aron didto mo-atras ug 
makahon ang giabog nga pwersa sa BHB. 


Heartland attack - pagdumog sa pwersa 
ug atake sa kaaway sa giila nga pinakaso- 
lido nga bahin sa pokus nga erya. 


Full force support sang mga moderno nga 
kagamitan militar - Lakip niini ang pag- 


gamit sa mga attack ug surveillance drone, 


Blockhouse warfare - usa-usa nga 
pagpokus sa mga larangang gerilya ug 
pag-hold sa nahuman nga bahin. 


operations in-depth, gradual cons- 
triction, blockhouse warfare, venus 
flytrap, heartland attack, mala- 
paran nga operasyong RCSP, full 
force support sa mga modernong 
kahimanan militar para ayudahan 
ang mga dagko ug kusganon nga 
operasyon sa pasistang AFP ug 
PNP. 

Bisan pa sa dagko ug suste- 
nido nga FMO/RCSP sa mga tropa 
sa 303rd ug 302nd Brigade sa AFP 
ug mga batalyon sa SAF ug RMF 


sa PNP sa tanang mga larangang 
gerilya sa BHB, napahimuslan gi- 
hapon sa BHB ang inisyatiba sa 
paglunsad og mga taktikal nga 
opensiba nga pleksible nga niga- 
mit og tim, iskwad, platun ug over- 
sized platun nga nakasakmit og 
pila ka matag-as nga kalibre nga 
armas ug daghang mga mugbong 
armas, bala ug uban pang kahi- 
manan militar. 

Nalunsad gani sa BHB Negros 
ang upat ka kontrakampanya sa 


detonating drone, mga scout ug attack 
helicopter, eroplano nga pangbomba, 
kanyon ug APC (armored personnel carrier) 
tanks. Sa kasamtangan, gagamit og drone sa 
lebel sa batalyon para sa ilang mga taktikal 
nga operasyon. 


tulo ka larangang gerilya niadtong 
ikaduhang bahin sa 2020 ug 
unang bahin sa 2021 nga naka- 
hatag og kadaut sa kaaway ug 
nakapreserba sa BHB. Dugang pa, 
padayon nga napalapad ang mga 
eryang nakober sa mga lara- 
ngang gerilya. Nagmaya ang mga 
masa sa mga bag-ong dapit nga 
nabalikan human sa pila ka dekada 
nga wala na sila makakita og 
Pulang hukbo. 

Mga hagit nga atubangon ug mga tahas nga hinanaling tungdan 


Sa kasamtangan, ang isla sa 
Negros usa sa nasudnong prayo- 
ridad para sa paglunsad og mga 
dagko ug bayolente nga kampanya 
kontrarebolusyonaryo sa AFP ug 
PNP. Gihimuslan niini ang pag- 
patay kang Gob. Roel Degamo isip 
rason para mas pakusgon ang 
operasyong militar sa isla pinaagi 
sa pagdugang sa 47th IB ug 50 
ka tropa sa Light Reaction Com- 
pany. Nagpakaylap usab kini og 
makinaryas sa pagpangilad aron 
tabonan ang ilang pakyas nga 
kampanya ug isabwag ang naratibo 
nga “pagdaog sa giyera batok sa 
rebolusyonaryong kalihukan.” 

Ang makalilisang nga kontra- 
rebolusyonaryong giyera sa AFP 
ug PNP magsilbi sa interes sa 
lokal nga nagharing hut-ong. Sa 
nag-ung-ong nga implementasyon 
sa Negros Island Region, nag- 
indigay ang nagharing hut-ong 
gikan sa duha ka probinsya sa 
Negros para sa dominasyon. Apan, 
lig-on ang ilang paghiusa kontra 
sa rebolusyonaryong kalihukan nga 
maoy pinakakusgan nga babag 
sa ilang interes sa isla. 

Katuyoan sa mga dagko ug 
bayolente nga operasyong militar 
nga pahilumon ug ipabilin nga 
gigapos ang masang Negrosanon 
sa monocrop nga industriya sa 
kalamay. Nagkagrabe ang kahim- 
tang sa mumumuo sa kampo sa 
ubos nga suholan (kasagaran P250 
ang adlaw) samtang nisirit ang 
presyo sa mga batakang palaliton. 
Kuyanap usab ang kontraktwa- 
lisasyon sa mga asyenda ug sen- 
trales. Nadugangan pa ang pag- 
antus sa katawhang Negrosanon 
sa mga neoliberal nga palisiya ug 
mga proyekto sa langyaw'ng kapi- 
talista ug dagkong komprador bur- 
gesya sama sa importasyon sa 
kalamay ug bugas, pribatisasyon 
sa tubig, kuryente ug transpor- 
tasyon, deregulasyon sa gasolina, 
ug konbersyon sa mga uma ug 
pangisdaan padulong sa komer- 


syal nga gamit nga kasagaran 
gihimong mga economic zones, 
real estate ug eko-turismo. 

Ang sosyo-ekonomikong ka- 
himtang sa isla sa Negros tabu- 
nok nga yuta para sa dugang nga 
pagtubo sa rebolusyon. Dapat 
andam ang mga rebolusyonaryong 
pwersa hilabi na ang BHB sa 
pag-atubang sa kasamtangang mga 
hagit ug pagpatuman sa mga 
hinanaling mga tahas. 


Kinahanglan hugot nga ma- 

lambigit ang teorya ug 

praktika. Magkaatbang kini 
sila apan naghiusa sa walay 
hunong nga proseso sa paglihok. 
Ang teorya matransporma sa 
praktika sa mas taas nga ang-ang 
samtang ang praktika matrans- 
porma sa teorya sa laing taas 
nga ang-ang. Ang ilang pagkum- 
bina walay hunong, ang daan 
mawala ug anaay bag-o nga motu- 
maw. Ang mga problema sa gi- 
yera nagkakumplikado ug nag- 
uswag, walay hunong ang pag- 
lihok. 

Kinahanglan ang atong mga 
kadre militar magkat-on sa lawom 
nga paghunahuna para bisan sa 
inanay ug mainantuson nga paagi 
husto nga matun-an ug masul- 
bad ang mga problema sa atong 
gilunsad nga gubat sa katawhan. 
Kung hait ang atong pag-obser- 
bar sa nagtunhay nga mga butang 
ug sitwasyon, kung ang atong 
panghunahuna mosibo o duol ang 
pagbanabana sa mga obhetibong 
kondisyon, mahimong husto ang 
atong mga lakang sa pagsulbad 
sa nagtunhay nga mga problema. 
Ang mga prinsipyo ug ideya 
nagsalamin sa naglihok nga obhe- 
tibong mga bagay gawas sa utok 
sa tawo ug kining mga butanga 
dili makita sa mata. Masabtan lang 
kini pinaagi sa lawom nga pag- 
hunahuna. Wala nay laing pama- 
agi. 

Pangibabawan ang mekanikal 


ug emperisistang metodo sa pag- 
tuon ug pagsulbad sa mga prob- 
lema sa atong partikular nga 
rebolusyonaryong giyera. Magtuon 
sa rebolusyonaryong teorya para 
maayo kining maaplikar sa kong- 
kretong kahimtang ug praktika. 
Gamiton ang Marxismo-Leninismo- 
Maoismo, ang diyalektika, ang 
balaod sa kontradiksyon sa pag- 
sulong sa atong gubat sa kataw- 
han sa mamugnaon nga pamaagi. 

Importante nga maayo kita 
sa pagtuon sa mga positibo ug 
negatibo nga leksyon sa atong 
kasinatian ug komprontahon ug 
resolbahon ang nagtunhay nga 
mga sayop ug kahuyangan. Walay 
hunong nga ilhon ang kaaway ug 
ang atong kaugalingon, ug pa- 
haiton ang pagsabot sa mga balaod 
sa atong gubat sa katawhan ug 
sa gerilyang pakiggubat sa ka- 
samtangang ang-ang sa estra- 
tehikong depensiba. Hatagan usab 
0g taas nga importansya ang mga 
patakaran ug pagpatin-aw sa 
Partido nga napanahon nga gi- 
pagawas. 


Padayon nga isulong ang 

kuyanap ug sunson nga 

gerilyang pakiggubat base 
sa nagkalapad ug nagkalawom 
nga baseng masa. Batokan ang 
nagtunhay nga sulog sa konser- 
batismong militar sa mga yunit 
sa BHB sa rehiyon ug sa mga 
larangang gerilya. Iisa ang de- 
terminasyon, katakos ug kaisog 
sa mga kumand sa BHB sa lain- 
laing lebel sa pagpalarga sa 
inisyatiba ug pleksibilidad, sa 
maayong pagplano, pagdumala ug 
koordinasyon sa nagkadaiyang 
yunit. Hagit sa mga Pulang ku- 
mander ug mga manggugubat sa 
BHB ang pagpalambo sa katakos 
sa pakiggubat, sa taktika ug 
teknika sa lain-laing tipo sa mga 
anihilatibo ug atritibong mga 
taktikal nga opensiba. 

Mahimong andam sa dugang 
pa nga mga kalisdanan ug sak- 
ripisyo. Iisa ang determinasyon 
sa mga rebolusyonaryong pwersa 
nga madasigong pakyason ang 
plano sa pasistang rehimen ni 
Marcos II nga gub-on ang mga 
rebolusyonaryong pwersa niining 
ikaduhang tuig sa iyang termino. 

Ilunsad ang mga kontra- 
kampanya sa rehiyon ug mga 
larangang gerilya batok sa kam- 
panya sa kaaway. Ang FMO ug 


RCSP sa AFP mahimong pak- 
yason sa mga yunit sa BHB. Ang 
kampanya sa mga solido nga 
batakang taktikal nga opensiba 
sa BHB nga makapapas sa kaaway 
ang pinaka-epektibo nga pamaagi 
sa pagkompronta sa mga FMO. 
Mahimo silang pahamtangan og 
dagko nga kadaut sa BHB pina- 
agi sa suporta sa masa, pagpili 
sa paborableng tereyn, pagpa- 
milyarisa sa mga ruta ug padron 
sa ilang sulod-gawas, paggamit 
0g superyor nga pwersa sa BHB 
relatibo sa target, maayong pag- 
gamit sa mga command-detonated 
explosives ug hustong panahon sa 
diin kapoy na ang mga tropa sa 
kaaway sa pila na ka adlaw nga 
operasyon. Kumbinahan kini og 
serye sa mga atritibong aksyon 
militar batok sa naglihok nga 
dagko nga tropa sa kaaway, sa 
ilang mga linya sa komunikasyon, 
transportasyon ug suplay ug 
uban pa. 

Ang mga kontrakampanya 
makapalambo sa BHB sa iyang 
kasinatian sa pakiggubat, maka- 
pauswag sa katakos sa kumand 
ug koordinasyon, sa paniktik, pag- 
plano ug operasyon, sa taktika 
ug teknika, ug makapataas sa 
pangkombat nga katakos sa mga 
yunit gerilya sa BHB. 


Para epektibo nga maatubang 
sa BHB ang dagko ug kusganon 
nga kontrarebolusyonaryong kam- 
panya sa AFP ug PNP, ang kon- 
dukta sa paglihok niini kina- 
hanglang adunay hugot nga 
paghupot sa prinsipyo sa es- 
truktura sa pwersa. Relatibong 
konsentrasyon sa nangunang yunit, 
relatibong dispersal sa mga se- 
gundaryong yunit ug positibong 
korelasyon sa mga yunit para sa 
koordinasyon, pagtinabangay ug 
pagsuportahanay sa pagpatuman 
sa mga gimbuhaton hilabi na sa 
taktikal nga opensiba. Paagi ni- 
ini, hugot nga magunitan ang 
inisyatiba atubangan sa gaataki 
nga kaaway ug mabuntog ang 
pagkapasibo sa kahimtang nga 
ang kaaway superyor sa gidag- 
hanon sa tropa, sa kahimanang 
militar, sa pagbansay, ug uban pa. 

Para mahuptan ang inisya- 
tiba, pleksible nga mogamit og 
tim, iskwad, platun ug kumpanya 
sa paglunsad og taktikal nga 
opensiba. Magkonsentra sa pag- 
lunsad 0g mga anihilatibong tak- 
tikal nga opensiba, magdispers 
para sa gimbuhatong masa, pro- 
paganda, pag-organisa, ug mobal- 
hin para makalikay sa dagkong 
bira sa kaaway o para sa uban 
usab nga gimbuhaton sa laing 

erya. Magpakamaayo sa gerilyang 
taktika sa pagkonsentra, pag- 
dispers ug pagbalhin nga mosibo 
sa nagtunhay nga kahimtang sa 
kinatibuk-ang lugar. 

Sa kahimtang nga gipalambo 
pa nato ang tukma nga estruk- 
tura sa pwersa ug adunay nag- 
kadaiyang lebel ang mga lara- 
ngang gerilya sa isla, motakda 
og nangunang yunit ug anaay 
mga segundaryong yunit. Ang 
nangunang yunit dapat anaa sa 
relatibong konsentrasyon ug ang 
mga segundaryong yunit anaa 
sa relatibong dispersal nga adu- 
nay kinatibuk-ang positibong kore- 
lasyon sa naglihok nga mga 
yunit para sa koordinasyon, pag- 
tinabangay ug pagsuportahanay 
engkaso dihay mahitabo nga wala 
makonsidera sa dalagan sa pag- 
patuman sa mga gimbuhaton ug 
pag-atubang sa gaataki nga ka- 
away. 

Ang positibo nga korelasyon 
sa mga yunit sa BHB mobunga og 
relatibong taas nga ang-ang sa 
inisyatiba ug pleksibilidad. Bisan 
sa mubong panahon, makahimo 
kini og taktikal nga superyoridad 
batok sa kaaway. Bisan unsa ka 
mubo ang taktikal nga superyori- 
dad kun husto nga magamit, 
daku na nga butang para sa BHB 
nga sa kinatibuk-an imperyor ug 
ang kaaway superyor sa estra- 
tehiya. 

Ang kaaway dili usab kanunay 
nakakonsentra sa dagkong kolum. 
Ma-obliga usab sila nga modis- 
pers sa lain-laing gagmay nga 
kolum tungod sa lisud nga tereyn 
sa isla sa Negros. Diri ipatumaw 
ang pagkamapangahason ug pag- 
kamamugnaon sa mga kuman- 
der ug ginsakpan sa mga yunit 
sa BHB. Dili motumaw ang posi- 
tibo nga korelasyon sa mga ab- 
solutong nakadispers nga mga 
yunit sa BHB. Dili usab buot 
ipasabot nga adunay positibo nga 
korelasyon sa sobrang nakakon- 
sentra o dugay nang nagkon- 
sentrang dako nga yunit. Ang 


mahinungdanon mao ang relati- 
bong konsentrasyon sa nangunang 
yunit ug relatibong dispersal sa 
mga segundaryong yunit. Ang 
inisyatiba ug pleksibilidad dako 
nga hisgutanan sa kondukta sa 
rebolusyonaryong Hukbo diha sa 
pagpalambo sa kaugalingon gikan 
sa gamay ug huyang padulong 
sa pagdaku ug pagkusog. Ang 
pasibidad modala sa Hukbo sa 
sukwahing direksyon. 

Sa maong pamaagi paspas 
ang pagpalambo sa mga bag-ong 
kadre militar hilabi na sa han-ay 
sa mga batan-on nga sakop sa 
BHB nga adunay potensyal. Walay 
human-na-daan nga mga opisyal 
militar. Anaa lang sa palibot ang 
mga materyales nga pwede mapa- 
uswag. Sa mga relatibong na- 
kadispers nga mga yunit, pwede 
hatagan og taktikal nga res- 
ponsibilidad ang mga batan-on 
nga adunay potensyal nga mahi- 
mong lider militar. Kini lang og 
wala nay laing pamaagi ang pag- 
panday og mga bag-ong heneras- 
yon sa mga kadre para mangulo 
ug mokuha og responsibilidad sa 
lain-laing lebel. 

Kinahanglan usab mag-em- 
ploy og semi-ligal nga mga tim 
sa mga lugar nga dili pa kaya 
nga kab-oton sa mga yunit sa 
BHB para sa dugang pa nga 

pagpapaspas sa pagkab-ot sa 
mas lapad nga lugar. 


Ipataas ang paninguha sa 

kuyanap nga pagpukaw, 

pag-organisa ug pagpali- 
hok sa malapad nga masa. Isu- 
long ang lapad nga pagsukol sa 
militarisasyon sa kabanikanhan, 
sa daghang paglapas sa tawha- 
nong katungod sama sa pag- 
pamomba nga nakapalisang sa 
katawhan, pagpamugos nga mag- 
surender isip sakop sa BHB o 
tigsuporta niini, grabe nga pag- 
panghulga, ekstrahudisyal nga 
pagpamatay, pagkontrol sa lihok 
sa mga mag-uuma nga anaay 
epekto sa ilang panginabuhian, 
ug pagtiner sa mga panimalay sa 
masa, barangay hall, simbahan 
ug eskwelahan nga naglapas sa 
internasyunal nga makitawhanon 
nga balaod ug tawhanong ka- 
tungod. 

Malaparan nga ibuwelo ang 
pagpukaw, pag-organisa ug pag- 
mobilisa sa mga mamumuo, ma- 
mumuo sa uma, alang-alang- 
proletaryado, ug mga mag-uuma 
para modemanda sa pagpataas 
sa suholan ug paghatag sa mga 
benepisyo atubangan sa walay 
hunong nga pagtaas sa presyo 
sa gasolina ug sa mga batakang 
palaliton. 

Ang maglanog-lanog ug mada- 
ugon mga taktikal nga opensiba 
sa BHB mohatag og inspirasyon 
sa katawhang Negrosanon ug 
dugang modani sa ila nga mo- 
suporta ug direktang mosalmot sa 
pagsulong sa rebolusyonaryong 
armadong pakigbisog. Mohatag 
usab kini og inspirasyon ug mo- 
agni sa mga mamumuo, mag- 
uuma, mamumuo sa uma, kabus 
nga taga-dakbayan, mga dray- 
ber sa dyip, mananagat, ug peti- 
burgesya sa kasyudaran nga 
molunsad og nagkadaiyang porma 
sa pakigbisog para isulong ang 

ilang mga ekonomiko ug demo- 
kratikong mga demanda batok sa 
pagpanghimulos ug pagpamig-ot 
sa mga reaksyonaryong naghari 
nga dagkong negosyante-kumpra- 
dor, dagkong agalong yutaan- 
asendero ug dagkong burukrata- 
militar sa isla. 

Pinaagi sa pagpakusog sa 
armadong pakigbisog, pagpalag- 
sik sa agraryong rebolusyon ug 
padayong pagtukod ug pagpa- 
lig-on sa mga organo sa gahum 
pampulitika sa isla sa Negros, 
mas mokusog ang mga rebolusyo- 
naryong pwersa ug dugang mo- 

lapad ang nagkahiusang prente 
batok sa reaksyonaryong kaa- 
way taliwala sa nagkagrabeng 
krisis sa alang-alang kolonyal ug 
alang-alang pyudal nga reaksyo- 
naryong sistema sa nasud ug sa 
krisis sa pangkalibutanong sis- 
tema sa kapitalismo. 


Mabuhi ang Bagong Hukbong 
Bayan! 

Mabuhi ang Partido 
Komunista sa Pilipinas! 
Mabuhi ang nakigbisog nga 
katawhang Negrosanon! AP 

